Sɛid, nezmer ad t-neḥseb d awadem agejdan deg ungal; yesfaydi-d di umgared di ṣṣifat imi amaru yeglem-it-id s tfekka yemgaraden ɣef yiwudam-nniḍen d azuran almi ur yezmir ara ad yelḥu, am waken daɣen yesfaydi-d s tulmist n umgired deg beṭṭu imi yettban-d s waṭas deg ungal azal n smus n tmerwin n yisebtar i deg i d-yettwabdar, yella ula d aḥric deg ungal s yisem-is (Sɛid) yella di tazwara n wungal almi d taggara-is, di teɣzi n wungal yettband s udiwenni i d-yellan gar-as d Meẓyan ɣef temsal i yellan di tmetti taqbaylit gar wass-a d zik. Ma d tigawin i yaxdem Sɛid yella d amallal n Utudert, ur yexdim ara aṭas n tigawin deg ungal-a. Ayen it-yeǧǧan ad yemgired ɣef yiwudam-nniḍen d ameslay-is ɣef tmetti-nni n zik d tuṭtfa-nni-ines deg tjaddit.